CELEX: 62018CN0778
Language: et
Date: 2018-12-11 00:00:00
Title: Kohtuasi C-778/18: Eelotsusetaotlus, mille on esitanud Conseil d’État (Prantsusmaa) 11. detsembril 2018 – Association française des usagers de banques versus Ministre de l’Économie et des Finances

11.2.2019   
            
            
               ET
            
            
               Euroopa Liidu Teataja
            
            
               C 54/14
            
         
      Eelotsusetaotlus, mille on esitanud Conseil d’État (Prantsusmaa) 11. detsembril 2018 – Association française des usagers de banques versus Ministre de l’Économie et des Finances
      (Kohtuasi C-778/18)
      (2019/C 54/18)
      Kohtumenetluse keel: prantsuse
      
         Eelotsusetaotluse esitanud kohus
      
      Conseil d’État
      
         Põhikohtuasja pooled
      
      
         Kaebuse esitaja: Association française des usagers de banques
      
         Vastustaja: Ministre de l’Économie et des Finances
      
         Eelotsuse küsimused
      
      
                  —
               
               
                  Kas 4. veebruari 2014. aasta direktiivi 2014/17/EL (1) elamukinnisvaraga seotud tarbijakrediidilepingute kohta artikli 12 lõike 2 punkt a, eelkõige arvestades eesmärki, mis sellega on antud arveldus- või hoiukontole, mille avamist või säilitamist sellega on lubatud, või sama artikli lõige 3, lubavad esiteks krediidiandjal nõuda krediidisaajalt individuaalse soodustuse vastusooritusena, et kogu tema töötasu või sellega samastatud tulu laekuks teatud maksekontole krediidilepingus kindlaksmääratud ajavahemiku jooksul, olenemata summast, tähtaegadest ja laenu kestusest, ning teiseks lubavad seda, et nõnda määratud ajavahemik võib kesta kuni kümme aastat või sama kaua kui lepingu kestus, kui see on lühem?
               
            
                  —
               
               
                  Kas sel ajal kohaldatava 13. novembri 2007. aasta direktiivi 2007/64/EÜ (2) artikliga 45, mis on nüüd üle võetud 25. novembri 2015. aasta direktiivi (EL) 2015/2366 (3) artiklis 55, ning 23. juuli 2014. aasta direktiivi 2014/92/EL (4) artiklitega 9-14, mis käsitlevad pangakontode liikuvuse soodustamist ning maksekonto sulgemise tasu, on vastuolus see, et selle konto sulgemine, mille krediidisaaja avas krediidiandja juures, et sinna laekuks tema tulu, vastusooritusena krediidilepingu raames kokku lepitud individuaalse soodustuse eest, toob juhul, kui see sulgemine toimub enne selles lepingus määratud ajavahemiku lõppemist, kaasa selle soodustuse kaotamise, sealjuures enam kui aasta pärast konto avamist, ning teiseks, kas nende samade sätetega on vastuolus see, et kõnealune ajavahemik võib kesta kuni kümme aastat või kogu krediidilepingu kestusaja?
               
            
         (1)  Euroopa Parlamendi ja nõukogu 4. veebruari 2014. aasta direktiiv 2014/17/EL elamukinnisvaraga seotud tarbijakrediidilepingute kohta ning millega muudetakse direktiive 2008/48/EÜ ja 2013/36/EL ja määrust (EL) nr 1093/2010 (ELT 2014, L 60, lk 1).
      
         (2)  Euroopa Parlamendi ja nõukogu 13. novembri 2007. aasta direktiiv 2007/64/EÜ makseteenuste kohta siseturul ning direktiivide 97/7/EÜ, 2002/65/EÜ, 2005/60/EÜ ja 2006/48/EÜ muutmise ning direktiivi 97/5/EÜ kehtetuks tunnistamise kohta (ELT 2007, L 319, lk 1).
      
         (3)  Euroopa Parlamendi ja nõukogu 25. novembri 2015. aasta direktiiv (EL) 2015/2366 makseteenuste kohta siseturul, direktiivide 2002/65/EÜ, 2009/110/EÜ ning 2013/36/EL ja määruse (EL) nr 1093/2010 muutmise ning direktiivi 2007/64/EÜ kehtetuks tunnistamise kohta (ELT 2015, L 337, lk 35).
      
         (4)  Euroopa Parlamendi ja nõukogu 23. juuli 2014. aasta direktiiv 2014/92/EL maksekontoga seotud tasude võrreldavuse, maksekonto vahetamise ja põhimaksekontole juurdepääsu kohta (ELT 2014, L 257, lk 214).